רוני טהרלב

רוני טהרלב (נולדה ב-1964) היא ציירת פיגורטיבית ישראלית. טהרלב הציגה במגוון מוזיאונים וגלריות בישראל ובעולם, בין השאר במוזיאון ישראל, במוזיאון תל אביב, בגלריית הפורטרטים הלאומית בלונדון ובתערוכה של אוצר מוזיאון הלובר בגראנד פאלה בפריז. טהרלב מלמדת באקדמיה לאמנות ועיצוב בצלאל. יצירותיה עוסקות בנארטיבים של נשיות, מגדר ותפיסת הגוף הנשי במאה ה-21, וסגנון ציורה הנו פיגוראטיבי קלאסי.

ביוגרפיה 
רוני טהרלב נולדה בשנת 1964 בקיבוץ יגור, לפזמונאי יורם טהרלב ולמשוררת נורית זרחי. בשנת 2012 הוצגה עבודתה בגלריית הפורטרטים הלאומית בלונדון, וכן בגלריות הפורטרטים הלאומיות בסקוטלנד ובוויילס. היא הציירת הישראלית הראשונה שהציגה בתערוכה שנאצרה על ידי אוצרי מוזיאון הלובר: התערוכה "הירח. מסעות ממשיים ומדומיינים" אשר התקיימה במוזיאון הגרנד פלה בפריז בשנת 2019. בשנה זו התקיימה גם תערוכתה "עורבים לבנים" במוזיאון הרצליה לאמנות עכשווית. טהרלב הנה זוכת פרס שיף לשנת 2022, במסגרתו עלתה ביוני 2023 תערוכת יחיד של עבודותיה במוזיאון תל אביב.

טהרלב עוסקת בציור פיגורטיבי ריאליסטי, בעיקר דיוקנאות. המייחד את ציוריה של טהרלב הוא היכרות העומק עם מסורת הציור הקלאסי לדורותיה והיכולת להתכתב עם מסורת זו מתוך נקודת מבט מודרנית-עכשווית, והפיכתה לשפת אמנות אישית, בתהליך שנמשך שנים רבות.

טהרלב משתמשת בציור דמויות ודיוקנאות על מנת לחקור חוויות זהות בסיסיות בחברה המודרנית, כגון: החפצת נשים, בינאריות מגדרית והשאיפה התרבותית לדטרמיניזם מול אמביוולנטיות ומשחק.

לטהרלב ארבעה ילדים. ביניהם, הסופר ובמאי הקליפים והפרסומות יונתן ורדי והזמרת וכותבת השירים קמה ורדי. במשך כעשרים שנה התגוררה טהרלב במצפה מתת שבגליל, כיום מתגוררת ביפו עם בן זוגה, ההיסטוריון דרור ורמן.

תערוכות נבחרות 

 2020 – המרכז ללימודי המזרח הקרוב, אוניברסיטת בריגהם יאנג (האוניברסיטה המורמונית), ירושלים, תערוכה קבוצתית, "נוף, דיוקן, טבע דומם"
 2020 – המכון ללימודים מתקדמים, ברלין (Wissenschaftskolleg zu Berlin), תערוכת יחיד, "עבודות חדשות בברלין"
 2020 – המוזיאון העירוני לאמנות מודרנית באד סולגאו (Städlischer Galerie Fähre, Altes Kloster, Bad Saulgau ), גרמניה, תערוכה זוגית עם פאבל פיינשטיין, "דיוקנאות עצמיים וניסים אחרים"
 2021 – גלריה רוטשילד לאמנות. תערוכת יחיד, "ברלין-יפו", אוצר ד"ר דורון לוריא
 2023 – מוזיאון תל אביב לאמנות. "אור אחר מזה", תערוכת יחיד לזוכת הפרס ע"ש חיים שיף לאמנות פיגורטיבית.

קטלוגים 
 ספר המאיירים הגדול, מוזיאון ישראל, 2004
 רוני טהרלב, קרבת הבשר, תערוכת יחיד, גלריה ברנרד, 2009
 BP Award Catalogue, National Portrait Gallery, London, 2012
 דלפט כחול-לבן, מוזיאון תל אביב, 2014. אוצר דורון לוריא
 אוניברסיטת בן-גוריון, קטלוג תערוכת יחיד "להפשיט את העירום" 2018
 הירח, אוצרי מוזיאון הלובר, 2019, קטלוג תערוכה קבוצתית ב-Grand Palais (בצרפתית)
 עורבים לבנים, מוזיאון הרצליה לאמנות עכשווית, 2019, קטלוג תערוכת יחיד
 אור אחר מזה, מוזיאון תל אביב, 2023, קטלוג תערוכת יחיד

פרסים 
1983 - פרס קרן אמריקה-ישראל לאמנים צעירים
2000 - פרס בן איזק, מוזיאון ישראל, ירושלים
2002 - פרס אוסקר הנדלר, גלריית לוחמי הגטאות
2012 - פרס ה-BP לפורטרטורה, הגלריה הלאומית לפורטרטים, לונדון (National Portrait Gallery)
2019 – קרן ארטיס, מענק למימון פרויקט בברלין.
2020-2021 - פרס על שם חיים שיף לאמנות פיגורטיבית ריאליסטית
 2022 זוכת פרס ע"ש חיים שיף לאומנות פיגורטיבית-ריאליסטית

קישורים חיצוניים 
 לאתר של רוני טהרלב
 רוני טהרלב, באתר מוזיאון ישראל, ירושלים
 לשמור מרחק: על אינטימיות בציור עכשיו, באתר מוזיאון פתח תקווה
 בשר מבשרם: ריאיון עם רוני טהרלב, 2009
 מפיום ועד סזאן – הדיוקנאות של רוני טהרלב חוצים זמנים, 2013
 Roni Taharlev – Virgins and Goldfinches
 
 רוני טהרלב מציירת את הגוף הנשי המושלם והפגוםבאתר הארץ, 9 ביולי 2023
 רוני טהרלב: "רציתי להוציא את הצלוליטיס לאור" כלכליסט, 3 ביולי 2023
 רוני טהרלב: אור אחר מזה מעריב, 1 ביולי 2023
 כבוד רב: זו הזוכה בפרס היוקרתי של מוזיאון תל אביב אייס, 26 ביוני 2023

הערות שוליים

ציירות ישראליות
ציירים ישראלים
סגל בצלאל
מורים לאמנות בישראל
משפחת זרחי
משפחת טהרלב
ישראליות זוכות פרסים: אמנות
יגור: אישים
יפו: אישים
ישראליות שנולדו ב-1964
ישראלים שנולדו ב-1964